AMALAN PEMBELAJARAN ABAD KE 21 (PAK21) DALAM PENGAJARAN DAN PEMUDAHCARAAN (PdPc) GURU GURU SEKOLAH RENDAH
Kajian ini bertujuan mengkaji amalan pembelajaran abad ke 21 (PAK21) dalam proses pengajaran dan pemudahcaraan (PdPc) guru guru di sekolah rendah dalam aspek pelaksanaan aktiviti Professional Learning Community (PLC) pembelajaran koperatif, Digital Tool Resources (DTR) dan Kemahiran Berfikir Aras Tinggi (KBAT) Reka bentuk kajian ini menggabungkan kajian kuantitatif dan kajian kualitatif ke atas 42 orang guru terlatih yang dipilih secara rawak dalam semua mata pelajaran di tiga buah sekolah rendah di utara Semenanjung Malaysia. Data kuantitatif dikumpul dengan menggunakan soal selidik melalui google form manakala data kualitatif pula dikumpul melalui analisis dokumen dan temu bual ke atas responden yang dipilih secara rawak. Data kuantitatif dianalisis secara deskriptif melalui peratusan manakala data kualitatif dianalisis secara tematik. Hasil kajian mendapati amalan PAK21 dalam PdPc guru guru di sekolah rendah dapat dilaksanakan dengan jayanya. Namun, penambahbaikan perlu dilakukan kerana terdapat guru yang masih tidak pasti sama ada tahu atau faham tentang PAK21. Terdapat guru yang masih tidak dapat menguasai teknologi masa kini. Kajian juga mendapati terdapat masalah utama yang dihadapi oleh guru guru dalam pelaksanaan PAK21 dan cadangan cadangannya perlu diambil kira. Implikasi kajian ialah penambahbaikan dan strategi pemantapan PAK21 perlu dilakukan. Dapatan ini menyumbang kepada peningkatan pelaksanaan PAK21 agar semua guru sekolah rendah celik dalam PAK21 bersesuaian dengan pendidikan masa kini.